Държавен вестник, бр. 15, 2010 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  15
високоскоростен влак“. Доказателства за нараст­
ващия авторитет на българската статистика в 
Европейската статистическа система са: 
· избирането на България за домакин на 
годишната среща на ръководителите на статис­
тическите служби на страните – членки на ЕС, 
(96-ата Конференция на генералните директори 
на статистическите служби (DGINS) в ЕС), 
която ще се проведе на 29.09. – 01.10.2010 г. 
в София;
· избирането на председателя на НСИ доц. 
д-р Мариана Коцева за член на Групата за 
партньорство на Европейската статистическа 
система, която подпомага дейността на Ко­
митета на ЕСС и разработва стратегически 
документи в областта на статистиката в ЕС;
· представител на България – г-жа Христи­
на Митрева – председател на Националния 
статистически съвет и заместник-министър на 
труда и социалната политика, бе избрана за 
член на Европейския статистически консул­
тативен комитет, който оказва съдействие на 
Европейския парламент, Съвета и Комисията 
при координирането на стратегическите цели 
и приоритети в областта на статистическата 
информация.
През 2009 г. експерти на НСИ бяха включе­
ни в целеви групи на Евростат, разработващи 
стратегически документи и нови методоло­
гии в конкретни статистически области – в 
стратегическата група по разпространение и 
комуникация на ниво председател на НСИ, 
групата за разработване на нов законодателен 
акт по опазване на статистическата тайна, гру­
пата „Партньорство в здравната статистика“, 
разработваща методологията в областта на 
статистиката на общественото здраве и без­
опасните условия на труд. НСИ взе участие 
в 95-ата Конференция на генералните дирек­
тори на статистическите служби (DGINS) в 
Малта на тема „Миграцията – включване и 
равнопоставеност на статистиката” – септември 
2009 г., в която председателят на НСИ бе сред 
модераторите на заключителната кръгла маса, 
по време на която бе приета Декларация за 
интегрирането на миграцията в официалната 
статистика в Европа.
НСИ в международните статистически 
организации
През изминалата година НСИ участва ак­
тивно в работата на 40-ата сесия на Статис­
тическата комисия на ООН, 57-ата пленарна 
сесия на Конференцията на европейските 
статистици и 57-ата сесия на Международния 
статистически институт в Дърбан, Южна Афри­
ка, на тема „Статистиката – минало, настояще 
и бъдеще“. България беше включена в групата 
от 15 страни от целия свят, наречена Група­
та на приятелите на Председателството към 
ООН, разработваща методология, препоръки 
и стандарти за измерване на насилието срещу 
жените. На 57-ата сесия на Конференцията 
на европейските статистици, провеждана от 
Икономическата комисия на ООН за Европа, 
България участва с пленарен доклад на пред­
седателя на НСИ доц. д-р Мариана Коцева, 
посветен на прозрачността и почтеността в 
работата на официалните статистики.
Регионално и двустранно сътрудничество 
През 2009 г. НСИ продължи да играе водеща 
роля в развитието на сътрудничеството меж­
ду националните статистически институти на 
страните в Югоизточна Европа. Натрупаният 
по време на предприсъединителния период 
опит позволява на НСИ да споделя наученото 
в рамките на активно двустранно и регионално 
сътрудничество. Под ръководството на предсе­
дателя на НСИ в Будва, Черна гора, се проведе 
Втората среща за сътрудничество в областта на 
статистиката в Югоизточна Европа, на която 
бяха очертани конкретни дейности за сътруд­
ничество между националните статистически 
служби на 10-те страни от региона. НСИ взе 
участие и в заключителната конференция по 
Туининг-проект „В помощ на сектор статистика 
в Хърватия“ в Загреб. Председателите на ста­
тистическите служби на Босна и Херцеговина, 
Македония, Сърбия, Хърватия, Черна гора 
посетиха България през септември 2009 г. и 
взеха активно участие в заключителния семи­
нар на успешно приключилия Туининг-проект 
BG „Устойчиво развитие на Националната 
статистическа система: Реорганизация на ре­
гионалната структура на НСИ“, изпълняван от 
Федералната статистическа служба на Германия 
и Националния институт за статистически и 
икономически изследвания на Франция.
През 2009 г. НСИ актуализира споразу­
мението си за двустранно сътрудничество с 
Държавната статистическа служба на Руската 
федерация по време на посещението на нейния 
ръководител г-н Владимир Соколин през април 
2009 г. в София. Актуализирана беше Спогодбата 
за сътрудничество с Националния статистически 
институт на Румъния. В процес на актуализация 
са споразуменията със статистическите служби 
на Литва, Полша и Черна гора.
Европейски проекти и програми
Основно средство за усъвършенстване на 
методологията, подобряване качеството и по­
вишаване ефективността на статистическото 
производство бяха внедряваните Многонаци­
онални и Национални програми ФАР, както 
и отпусканите от Евростат целеви субсидии. 
Чрез тях бе осигурено участието на български­
те статистици в работни срещи, целеви групи, 
семинари за обучение, дългосрочни стажове в 
Евростат и статистическите служби на страните 
членки. В заключителния мониторингов доклад 
на Евростат по техническото и финансово 
изпълнение на Многонационални програми 
ФАР 2005 и ФАР 2006 и на координацията в 
рамките на Национална програма ФАР в НСИ 
от май 2009 г. бе дадена висока оценка на 
професионализма на експертите, ангажирани 
в програмите.